**TMU 1 roč. 1.C**

**Betón – doprava, uloženie a spracovanie.**

Doprava betónovej zmesi môže byť ručná alebo strojová. Na stavenisku sa ešte doprava delí aj na vodorovnú (horizontálnu) a zvislú (vertikálnu).

Betón môžeme dopravovať:

* fúrikmi
* Japonkami
* nákladnými autami
* žeriavmi
* pásovými dopravníkmi
* čerpadlami
* automobilovými miešačkami

 

 

 

Čerstvý betón sa **ukladá** do debnenia, ktoré slúži na formovanie tvaru budúcej betónovej alebo oceľobetónovej konštrukcie. Pred uložením čerstvého betónu je potrebné skontrolovať debnenie*,* najmä jeho rozmery, pevnosť a tuhosť. Okrem toho sa musí drevené debnenie očistiť od pilín a iných nečistôt a navlhčiť, aby neodsávalo vodu z betónovej zmesi.

****

*Drevené debnenie*

*1 - zvislé príložky,*

*2 - sťahovací rám,*

*3 - rozpera,*

*4 - sťahovací drôt,*

*5 - priečny zvlak,*

*6 - námetok,*

*7 - zavetrovaci kolík,*

*8 - zavetrovanie*

 Uložený čerstvý betón obsahuje veľké množstvo vzduchu. Aby tento vzduch nezostal v betóne po jeho zatvrdnutí a neznižoval jeho pevnosť, odstraňuje sa zo zme­si zhutňovaním.

Spôsoby zhutňovania sú:

• ubíjaním a prepichovaním,

• vibrovaním,

• tlakom (valcovaním, odstreďovaním, lisovaním),

• kombináciou uvedených spôsobov.

**Úlohy TMU 1.C**  Meno a priezvisko: .................................................

1. Ako delíme dopravu na stavenisku?
2. Čím formujeme alebo tvarujeme čerstvý betón?
3. Čo musíme na debnení pred betónovaním skontrolovať?
4. Napíšte, prečo betón zhutňujeme a aké spôsoby zhutňovania poznáme?